Nā anga tō huri ka kite atu koe Maunga Tohoraha i mua i a koe, whai atu kia tae atu koe ki a Hikurua, ki ērā atu o ngā tōpito o Te Ika, o Te Hiku o Te Ika, kia tae atu koe ki Te Rerenga Wairua, atu i reira ki Manawatāwhi, atu i reira ki ngā Hawaiki i kōrerohia e ō tātou mātua tūpuna, arā ko Hawaiki nui, Hawaiki roa, Hawaiki pāmaomao. Nā reira, e te rangatira, haere atu rā ki a rātou e tatari ana mōu. E moe, e moe, e moe. Kua ea ō mahi ki runga i te mata o te whenua. 